Σλέσβιχ-Χόλσταϊν

Το Σλέσβιχ-Χόλσταϊν (, , κάτω γερμανικά: Sleswig-Holsteen, , φρισικά: Slaswik-Holstiinj) είναι το πιο βόρειο από τα 16 ομοσπονδιακά κρατίδια της Γερμανίας. Η έκτασή του είναι 15.776 τετρ. χλμ., έχει 2,8 εκ. κατοίκους και πρωτεύουσά του είναι το Κίελο. Βρίσκεται στη βάση της χερσονήσου της Γιουτλάνδης μεταξύ της θάλασσας της Βαλτικής και της Βόρειας Θάλασσας.

 Ιστορία 
Το σημερινό κρατίδιο πρωτοκατοικήθηκε περίπου το 4000 π.Χ. Στο δυτικό μέρος βρίσκονται ευρήματα γερμανικών φύλων, ενώ στο ανατολικό Σλαβικών φύλων. Ο Καρλομάγνος καταπολέμησε μεταξύ του 768 και του 811 τις τοπικές φυλές. 

Το προηγούμενο δουκάτο του Χόλσταϊν αποτελεί το νότιο μέρος του Σλέσβιχ-Χόλσταϊν, ενώ το Σλέσβιχ αποτελεί το βόρειο μέρος. Επίσης το δουκάτο Λάουενμπουργκ και η προηγούμενη ελεύθερη και χανσεατική πόλη Λύμπεκ στο νοτιοανατολικό σημείο του κρατιδίου είναι μέρος του σημερινού Σλέσβιχ-Χόλσταϊν. Το προηγούμενο δουκάτο Σλέσβιχ (γερμ: Schleswig, δανικά: Slesvig) ή Νότιας Γιουτλάνδης (γερμ: Herzogtum Schleswig/Südjütland, δανικά: Sønderjylland) έχει διαιρεθεί μεταξύ της Δανίας και της Γερμανίας το 1920.

Το 1987 κλονίστηκε η πολιτική της Γερμανίας με την αυτοκτονία (ή τη δολοφονία) του πρωθυπουργού του κρατιδίου, Ούβε Μπάρσελ.

 Γεωγραφία 
Στο δυτικό μέρος του κρατιδίου υπάρχουν πεδινά με ουσιαστικά κανέναν λόφο. Τα Νησιά βόρειας Φρισίας, καθώς επίσης και σχεδόν όλη η ακτή Βόρειας Θάλασσας του Σλέσβιχ-Χόλσταϊν είναι εθνικό πάρκο (Nationalpark Schleswig - Holsteinisches Wattenmeer) που είναι το μεγαλύτερο εθνικό πάρκο στην κεντρική Ευρώπη. Το μόνο σε διεθνή ύδατα νησί της Γερμανίας, το Χέλγκολαντ (Ελιγολάνδη), βρίσκεται απομακρυσμένο στη Βόρεια Θάλασσα. Η ακτή της θάλασσας της Βαλτικής στην ανατολή του Σλέσβιχ-Χόλσταϊν χαρακτηρίζεται από τους κόλπους, τα φιόρδ και τις ακτές απότομων βράχων.

Μεγάλες πόλεις είναι η πρωτεύουσα Κίελο, η πολύ κοντά στα σύνορα Φλένσμπουρκ και η ιστορική Λυβέκκη.

 Πολιτική 

 Πρωθυπουργοί 
 # Όνομα (γεννήθηκε-πέθανε) Διάρκεια θητείας Κόμμα1Τέοντορ Χανς Στέλτσερ (1885-1967)12 Σεπτ. 1946 - 29 Απρ. 1947 CDU2Χέρμαν Λίντεμαν (1880-1959)29 Απρ. 1947 - 29 Αυγ. 1949 SPD3Μπρούνο Ντίκμαν (1897-1982)29 Αυγ. 1949 - 5 Σεπτ. 1950SPD4Βάλτερ Μπάρτραμ (1893-1971)5 Σεπτ. 1950 - 25 Ιουν. 1951CDU5Φρίντριχ Βίλχελμ Λίμπκε (1887-1954)25 Ιουν. 1951 - 2 Οκτ. 1954 CDU6Κάι-Ούβε φον Χάσελ (1913-1997)11 Οκτ.1954 - 14 Ιαν. 1963 CDU7Χέλμουτ Λέμκε (1907-1990)14 Ιαν. 1963 - 24 Μαΐου 1971 CDU8Γκέρχαρτ Στόλτενμπεργκ (1928-2001)24 Μαΐου 1971 - 14 Οκτ. 1982 CDU9Ούβε Μπάρσελ (1944-1987)14 Οκτ. 1982 - 2 Οκτ. 1987 CDU10Χένινγκ Σβαρτς (υπηρεσιακός) (1928-1993)2 Οκτ. 1987 - 31 Μαΐου 1988 CDU11Μπιόρν Ένγκχολμ (1939-31 Μαΐου 1988 - 19 Μαΐου 1993 SPD12Χάιντε Ζιμόνις (1943-2023)19 Μαΐου 1993 - 27 Απρ. 2005SPD13Πέτερ Χάρι Κάρστενσεν (1947-)27 Απρ. 2005 - 12 Ιουν. 2012 CDU14Τόρστεν Άμπιγκ (1963-)12 Ιουν. 2012 - 28 Ιουν. 2017SPD15Ντάνιελ Γκίντερ (Daniel Günther) (1973-)28 Ιουν. 2017 - σήμεραCDU

 Εκλογές 

 Φωτογραφίες 

 Παραπομπές 

 Εξωτερικοί σύνδεσμοι 



Κατηγορία:Σλέσβιχ-Χόλσταϊν